broca
broca de sílex
Gavà (Europa, Espanya, Catalunya, Barcelona, Baix Llobregat)
Mines prehistòriques de Gavà-Can Tintorer
Prehistòria
sílex
talla
polit
Conjunt format per 4 broques de sílex. Dos d’elles corresponen a dues laminetes de dors. Una d’aquestes correspon a una làmina de dors de sílex blanc translúcid amb retoc abrupte en el costat dret i estries longitudinals en el costat esquerre de la cara superior. La segona làmina de dors és de sílex melat i presenta un retoc abrupte en els dos costats i els extrems fracturats per la talla. Pel que respecta a les altres dues broques, una d’elles és de sílex blanc translúcid de secció circular, presenta un dels extrems arrodonit a les vores i una concavitat en el centre i l’altre extrem fragmentat, una superfície molt polida i amb estries longitudinals a l’eix de la peça. L’altre peça correspon a una broca de sílex melat de secció prismàtica molt arrodonida amb un dels extrems gairebé còncau molt desgastat i l’altre extrem més arrodonit però igualment desgastat i estries longitudinals a l’eix de la peça. Aquests tipus de broques de sílex eren utilitzades per a fer les perforacions de les denes de collaret de variscita trobades a les Mines Prehistòriques de Can Tintorer de Gavà.